Document ID: /roh_data/filtered/rm_wikipedia_new.jsonl.gz/3109

Theodore Roosevelt (* 27-10-1858 a New York City; † 6-1-1919 ad Oyster Bay, New York) è stà president dals Stadis Unids da l'America durant ils onns 1901 fin 1909. El era republican.  
Roosevelt era l'emprim secretari assistent per la marina sut McKinley ed ha cumbattì pli tard sco uffizier cun success en la guerra spagnol-americana. Ils onns 1898 fin 1900 era el guvernatur da New York ed è lura daventà vicepresident sut McKinley, suenter che lez è vegnì assassinà è el daventà president ed è vegnì reelegì l'onn 1904. Roosevelt ha defendì ina politica da l'exteriur da pussanza, en la politica da l'intern ha el cumbattì fermamain la corrupziun ed il «Big Business» ed è s'engaschà per la protecziun da la natira. El ha promovì ses successur William Howard Taft e ha anc candidà ina giada senza success l'onn 1912, perquai ch'el era dischillisiunà dad el.